**Peter Douglas Conyers Walker** (født 7. oktober 1912 i Leeds, død 1. mars 1984 i Newtown, Worcestershire) var en engelsk racerfører. Han er mest kjent som vinner av 24-timersløpet på Le Mans i 1954.

Karriere
--------

Peter Walker begynte sin motorsportkarriere på 1930-tallet på Brooklands, det daværende senteret for britisk motorsport. Med base i Herefordshire konkurrerte han i en ERA som han kjørte sammen med sin venn Peter Whitehead. 

Etter andre verdenskrig fikk han flere seiere i bakkeløp, og begynte å bli lagt merke til av racingteamene til Jaguar og BRM. I Storbritannias Grand Prix 1950 kjørte han sin ERA sammen med Tony Rolt, men de måtte bryte etter to runder av Walker og tre av Rolt. 

I 1951 oppnådde Walker seieren han er mest husket for, da han og hans teamkollega Peter Whitehead vant Le Mans for Jaguar i en C-Type. En måned senere kom han på syvendeplass i Storbritannias Grand Prix i en 1,5-liters kompressorladet BRM P15, til tross for brannskader på leggene forårsaket av varmen fra et ødelagt eksosanlegg (hans teamkollega Reg Parnell, som kom på femteplass, fikk lignende skader).

I de følgende årene fokuserte han primært på sportsvognsracing og oppnådde gode resultater med Aston Martin. Han la opp som racerfører etter at han krasjet i en Aston Martin på Le Mans i 1956.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Peter Walker | ERAE | ERA1,5 L6 k | GBRRet1 | MON  | 500  | SUI  | BEL  | FRA  | ITA  |  | **NC** | **0** |
| 1951 | BRM Ltd. | BRMP15 | BRMP15 1,6 V16 k | SUI  | 500  | BEL  | FRA  | GBR7 | GER  | ITA  | ESP  | **NC** | **0** |
| 1955 | Stirling Moss | Maserati250F | Maserati250F1 2,5 L6 | ARG  | MON  | 500  | BEL  | NEDRet |  |  |  | **NC** | **0** |
| Connaught Engineering | ConnaughtType B | AltaGP 2,5 L4 |  |  |  |  |  | GBRRet\* | ITA  |  |

**Noter til tabellene:**

* Note 1:  - Delt kjøring med Tony Rolt.

### Fullstendige resultater fra 24-timersløpet på Le Mans

| År | Team | Bil | Teamkolleger | Plassering | Årsak til brutt løp |
| --- | --- | --- | --- | --- | --- |
| 1951 | Storbritannias flagg Peter Walker | Jaguar XK-120C | Storbritannias flagg Peter Whitehead | Sammenlagtseier |  |
| 1952 | Storbritannias flagg Jaguar Ltd. | Jaguar C-Type | Storbritannias flagg Stirling Moss | Ret | Motorskade |
| 1953 | Storbritannias flagg Jaguar Ltd. | Jaguar C-Type | Storbritannias flagg Stirling Moss | 2. |  |
| 1954 | Storbritannias flagg Jaguar Ltd. | Jaguar D-Type | Storbritannias flagg Stirling Moss | Ret | Bremsesvikt |
| 1955 | Storbritannias flagg Aston Martin Ltd. | Aston Martin DB3S | Storbritannias flagg Roy Salvadori | Ret | Motorskade |
| 1956 | Storbritannias flagg Aston Martin Ltd. | Aston Martin DB3S | Storbritannias flagg Roy Salvadori | Ret | Krasj |

Referanser
----------

Litteratur
----------

* *The Grand Prix Who's Who*, Steve Small, 1995

Eksterne lenker
---------------

* Profil på ChicaneF1